**Протокол №1**

**Ош МУнун медицина факультетинин залында 2курсунун студенттеринин ата –энелер комитети менен жолугушуу болуп оттү.**  
26.02.2019-ж.  Ош ш.  
10 ата-эне катышты. (тизмеси тиркелет)

**Күн тартиби:**

1. Декан А.А. Исмаиловдун ОшМУнун медицина факультети жөнүндө кыскача баяндамасы (мультимедиялык презентация).
2. Медициналык факультетинин декандын орун басары Ш.Ж.Айтиеванын ата-энелерге кайрылуусу.
3. Ата-энелер комитети менен суроо-жооп дискуссиясын жургузуу.
4. Ата-энелерден сурамжылоо жургузуу.
5. Ата-энелер комитети менен медицина факультетинин симуляциялык жана компьютердик тестирлөө борборун, китепканасын көрүп чыгуу.

2019-жылдын 26-февралында медицина факультетинин 2-курсунун студенттеринин ата–энелер комитети менен жолугушуу болуп өттү.

Жолугушуу деканат тарабынан уюштурулуп, ага 10 ата-эне катышты.

Алгач ата энелерди салтанаттуу тосуп алып, каттоодон өткөрүп, сурамжылоо баракчасы берилди.

Алгач ОшМУнун Медицина факультетинин деканы, м.и.к., доцент А.А.Исмаилов 25 жыл аралыгында медицина факультетинин басып өткөн жолу, тарыхы, факультетти түптөөдө болгон кыйынчылыктарга кеңири токтолуп, ата-энелер менен жолугушуунун мааниси абдан зор экендигин белгилеп кетти, андан сон студенттердин жетишкендиктерин белгилеп, рейтинг боюнча алдынкы студенттердин ата-энелерине ыраазычылык билдирди. Ошондой эле ОшМУ жана 25 жылды камтыган медицина факультети жөнүндө видеопрезентация көрсөтүлдү. ОшМунун миссиясы боюнча түшүнүк берилип, ар бир ата-эненин колуна миссия жазылган баракчасы таркатылды. “Мевлана” жана “Эрасмус” программалар боюнча 35 студент алыскы чет өлкөдө билим алып келишкенин билдирди. Турция жана Кытай Университеттери менен келишимдер түзүү боюнча иш-чаралар жургузулуп жаткандыгында кошо айтып кетти.

Андан соң ата-энелер өкүлдөрүнө сөз берилип, алар өз сөздөрүндө талыкпай жаш муундарга билимин, жаштыгын, саламаттык сактоо тармагына өмүрүн арнаган мугалимдерге ыраазычылыктарын билдиришти.

Ата-энелер комитетинин төрагасы Жусуп уулу Курманбек сөзгө тартылып, суроолорду берди. Көбүнчө ата-энелер контракт төлөмү боюнча сурашты. Декан баардык берилген суроолорго толук жооп берип, ар бир учурга толук түшүнүк берип атты. Каникул убагында студенттер Германияга барып иштеп келгендиги боюнча университеттин тиешеси жоктугун билдирди. Жана башка окуу процессиндеги суроолор боюнча, кредит, кайра тапшыруу, студенттердин ашканасы боюнча суроолорго декан тарабынан жооптор берилди.

Андан соң декандын орун басары Айтиева Ш.Ж. сөзгө чыгып, Турцияга 1 семестрге окуп келүү үчүн жөнөтүлүп жаткан студенттер боюнча маалымат берди.

Ата-энелерден сурамжылоо баракчаларын толтуруп берүүнү сунушталды.

Бул иш чаранын негизги максаты ата-энелер менен тыгыз мамиледе болуу, медицина факультетинин билим сапатына ата-энелердин баалоосун анализдөө, ата-энелер комитетин түзүү, университет менен тыгыз байланышты күчөтүү болгондуктан, иш чара оз максатына жетти. Иш чаранын алкагында сурамжылоо баракчалары анализге берилет жана ата-энелердин сунуштамалары ирээтке келтирилет. Жолугушуунун аягында ата-энелерге экскурсия уюштурулду. Медицина факультетинин симуляциялык жана компьютердик тестирлөө борборлору, китепканасы көрсөтүлдү.

**Төрага:** Медицина факультетинин деканы, м.и.к. доц. Исмаилов А.А.\_\_\_\_\_\_\_

**Стейкхолдерлер менен жумуш алып баруучу** : “Адамдын нормалдуу жана топографиялык анатомиясы конституционалдык типология курсу менен ” кафедрасынын башчысы, м.и.к, доц., Муратова Ж.К.\_\_\_\_\_\_\_\_\_\_\_

**Катчы:** “Адамдын нормалдуу жана топографиялык анатомиясы конституционалдык типология курсу менен ”кафедрасынын мугалими

Абдыкадыров Т.Ж.\_\_\_\_\_\_\_